ועדת החוקה, חוק ומשפט, כנסת 19, פרוטוקול מספר 158, 2014-03-05 09:00

דוד רותם: בוקר טוב, אני מתכבד לפתוח את הדיון.

דוד רותם: על סדר היום - הצעת חוק לתיקון פקודת פשיטת הרגל (מס' 8) (הקצבה לזכאי למזונות), התשע"ד-2014, של חברי הכנסת קארין אלהרר, עדי קול, אורלי לוי אבקסיס, דב ליפמן, איתן כבל ועליזה לביא.

דוד רותם: הכנה לקריאה שניה ושלישית.

דוד רותם: בבקשה.

קארין אלהרר: בעקבות הפניית תשומת הלב מהייעוץ המשפטי הייתי רוצה להוסיף סעיף קטן (ד) ובמידה ושרת המשפטים תרצה להגיש השגה זה בסדר, מבחינתי.

קארין אלהרר: אני אומר מה הנקודה שחשובה לי.

קארין אלהרר: סעיף החוק כפי שביקשתי אותו ושאני מקווה שיאושר במליאה ויתוקן, הוא בעצם עיקר העניין של להקדים את המועד שבו החייב, פושט הרגל, ימשיך לשלם את המזונות, לא רק מצו הכרזתו כאדם בהליך פשיטת רגל, אלא מהכינוס עצמו.

קארין אלהרר: הדבר שמטריד ונשאר פתוח בעניין הזה – השאלה מי יודיע, איך הדבר הזה יתבצע, מעשית.

דוד רותם: הכונס יודיע.

קארין אלהרר: הכונס יודיע?

<ספי זינגר: עמדתנו היא שלא.

<ספי זינגר: החובה להודיע לנושים מוטלת קודם כל ובראש וראשונה על החייב.

<ספי זינגר: ולכן החובה צריכה להיות קודם כל מוטלת על החייב, כי החובה של החייב היא להודיע לכל הנושים שלו.

<ספי זינגר: לא צריך לנער אותו מהאחריות הזו, וזו החובה שלו.

<ספי זינגר: אבל, יחד עם זאת, כיוון שמדובר בחוק מזונות אנחנו מסכימים ומקובל עלינו שתהיה הנחיה של הכונס הרשמי, שבמידה והחייב לא עומד בחובה הזאת, ולא ממלא את חובתו - - -

דוד רותם: זה יהיה בחוק.

<ספי זינגר: מבחינתנו זה לא משהו ש- - -

דוד רותם: אז תגישו הסתייגות.

דוד רותם: אני רוצה לראות ששרת המשפטים תודיע שהיא מבקשת להגיש הסתייגות.

<ספי זינגר: הצעת החוק הזו היא הצעת חוק פרטית שנעשתה בתיאום, היא הוסכמה בתיאום.

<ספי זינגר: הדבר הזה חורג מההצעה, חורג מהתיאום שלה.

<ספי זינגר: אנחנו מסכימים לתת את הפתרון לדבר הזה, אבל לא מקובל עלינו.

דוד רותם: זה לא משנה אם זה חורג.

קארין אלהרר: אני לא מבינה מדוע זה חורג.

קארין אלהרר: איפה החריגה?

דוד רותם: תוך שלוש דקות תחליט, ואנחנו ניתן לשרת המשפטים את האפשרות להגיש הסתייגות.

דוד רותם: אני מכיר את שרת המשפטים.

דוד רותם: היא לא תגיש הסתייגות.

<ספי זינגר: יש בינינו הסכמות והבנות.

<ספי זינגר: זה חורג מההבנות.

דוד רותם: אני חושב שאתה עכשיו מדבר לא בדעתה של שרת המשפטים.

דוד רותם: היא לא הסמיכה אותך ל - - -

<ספי זינגר: אני מדבר על דעת הגורמים המקצועיים אצלנו.

<ספי זינגר: אני לא דיברתי עם שרת המשפטים בעניין הזה.

דוד רותם: יכול להיות – הגורמים המקצועיים,

קארין אלהרר: אני רוצה לחדד – אין פה שום חריגה מההסכמות ואני רוצה גם להבהיר למה.

קארין אלהרר: המטרה של ההצעה הזו היא בעצם לגרום למצב שבו החייב ישלם.

קארין אלהרר: אם החייב היה משלם כנראה שלא היינו נדרשים בכלל לסעיף החוק.

קארין אלהרר: הבעיה מתקיימת כאשר החייב משתמט מתשלום החוב שלו, זו הנקודה.

קארין אלהרר: אני רוצה לחדד ולהבהיר לחייב ולממונים, לכונס ולנאמן ולמי שנמצא בתמונה, שהוא חייב לשלם את החוב הזה, ומישהו צריך להודיע לאישה.

קארין אלהרר: הרי איך ההצעה הזו בכלל נולדה?

קארין אלהרר: ההצעה נולדה ממצב שאישה, אמרו לה – החייב כרגע בהליך כינוס, ולכן לא תקבלי כסף.

קארין אלהרר: היתה רק הנחיה של בתי המשפט והם לא תמיד פעלו לפי ההנחיה.

קארין אלהרר: אני בסך הכל רוצה לוודא שקושרים את כל הקצוות ושבאמת ההנחיה הזו תבוצע.

קארין אלהרר: אני לא רואה בזה חריגה מסמכות.

<ספי זינגר: זו לא הצעת החוק זה לא מה שהוסכם.

דוד רותם: אני אוסיף את זה להצעת החוק ואם אתם רוצים תצביעו נגד.

<ספי זינגר: זה לא מה שתואם.

דוד רותם: אז אני מתאם את זה עכשיו.

דוד רותם: אני לא כל דבר - - -

<ספי זינגר: זה גם מעלה שאלות הרבה יותר רחבות – למה הכונס לא צריך להודיע לכל הנושים?

קארין אלהרר: סליחה, כי היא חוב מוגן.

קארין אלהרר: מזונות זה חוב מוגן.

דוד רותם: אני מצביע ומחליט ואתם רק יכולים להגיש הסתייגות, ותגישו.

קארין אלהרר: הוא שאל שאלה למה זה ולא חובות אחרים - כי מזונות ילדים זה חוב מוגן.

<ספי זינגר: נושים לא מוגנים – פחות צריך להודיע להם?

<ספי זינגר: גם כן צריך להודיע להם.

דוד רותם: רבותי, תודה.

דוד רותם: אם שרת המשפטים תרצה – שתגיש הסתייגות.

<ספי זינגר: בכל מקרה אם כן – אנחנו נבקש שהחובה תהיה קודם כל על החייב.

<ספי זינגר: גם אם אתם רוצים לנסח את זה.

<ספי זינגר: החובה – קודם כל החייב.

<ספי זינגר: אנחנו קודם כל מתנגדים לזה, אבל גם אם כן אנחנו נבקש שהחובה תהיה קודם כל על החייב, ובמידה והחייב לא ימלא את חובתו – שהכונס הרשמי או המנהל המיוחד יעשה את זה.

<ספי זינגר: זו לא צריכה להיות התפרקות של החייב מחובותיו.

קארין אלהרר: אבל זה בדיוק העניין, איך נדע שהחייב לא הודיע?

<ספי זינגר: המנהל המיוחד מפקח עליו.

<ספי זינגר: שישלח לו הודעה שהוא - - -

קארין אלהרר: אני לא מבינה.

קארין אלהרר: המנהל המיוחד מלווה אותו בחיי היום יום?

קארין אלהרר: הוא יודע למי הוא מודיע ועם מי הוא מדבר?

דוד רותם: לא, אנחנו נכתוב שצריך לכתוב העתק למנהל המיוחד, ואם המנהל המיוחד לא קיבל העתק אז הוא צריך להודיע.

<ניצן רוזנברג: אבל זה אומר שאתם רוצים לא להטיל את החובה על המנהל המיוחד, אלא על החייב, שזה המצב כרגע, שזה אומר שעדיין אנחנו משאירים את הקשר בין החייב לזכאית למזונות, ולא מנתקים אותו.

דוד רותם: אני לא רוצה לנתק את הקשר.

דוד רותם: הוא החייב וזו אשתו.

<ספי זינגר: הוא החייב.

<ספי זינגר: אדם חייב לאנשים.

<ספי זינגר: המינימום שהוא יהיה חייב להודיע להם שנפתח נגדו הליך.

אלעזר שטרן: זה חלק מהבעיה, בגלל הסוג המיוחד של החוב הזה.

<ספי זינגר: אז תעשו עליו איזה פיקוח, אבל אל תפרקו אותו מההתחייבות שלו.

דוד רותם: תגישו על זה הסתייגות.

דוד רותם: אני רוצה לראות את שרת המשפטים מגישה את ההסתייגות הזאת.

<דורית ואג: עד יום שני בצהריים וזה צריך להיות בחתימתה.

<ניצן רוזנברג: אני אקרא: "הצעת חוק לתיקון פקודת פשיטת הרגל (מס' 8), (הקצבה לזכאי למזונות), התשע"ד–2014 תיקון סעיף 128 1.

<ניצן רוזנברג: בפקודת פשיטת הרגל [נוסח חדש], התש"ם-1980, בסעיף 128 – (א) בסעיף קטן (א), לפני "לפי בקשתו" יבוא "ניתן צו כינוס, רשאי בית המשפט,", במקום "מפושט הרגל" יבוא "מחייב", המילים "רשאי בית המשפט" – יימחקו, ובמקום "פושט הרגל" יבוא "החייב".

<ניצן רוזנברג: (ב) אחרי סעיף קטן (ג) יבוא: "(ד) המנהל המיוחד, ימסור לזכאי למזונות כאמור בסעיף קטן (א) הודעה על מתן צו הכינוס ועל זכאותו להגיש בקשה לבית המשפט כאמור בסעיף זה.

<ניצן רוזנברג: "."

דוד רותם: מי בעד?

דוד רותם: בעד – 1

דוד רותם: נמנעים –אין

דוד רותם: תודה, התקבל פה אחד.

דוד רותם: אני אומר שוב – עד יום שני בצהריים, השרה יכולה להגיש הסתייגות.

דוד רותם: אני רוצה לראות שהיא תגיש הסתייגות על חיוב במזונות.

דוד רותם: אני מודה לכם, הישיבה נעולה.